
REPUBLIKA HRVATSKA
MEĐIMURSKA ŽUPANIJA
OPĆINA KOTORIBA 
OPĆINSKO VIJEĆE 
KLASA: 334-01/26-01/01
URBROJ: 2109-9-3-26-1
Kotoriba, 31. kolovoza 2026.

Na temelju članka 29. Statuta Općine Kotoriba ( Službeni glasnik Međimurske županije br. 5/21 i 5/23) Općinsko vijeće Općine Kotoriba na  11. sjednici održanoj 31.kolovoza 2026. godine donijelo je


[bookmark: _Hlk200531808]O D L U K U 
o imenovanju Odbora za turizam Općine Kotoriba 


Članak 1. 
Ovom Odlukom osniva se i imenuje Odbor za turizam Općine Kotoriba ( u daljnjem tekstu: Odbor) koji čine: 

1. Borna Valpatić –vijećnik Općine Kotoriba , predsjednik Odbora
2. Karlo Nikić – vijećnik Općine Kotoriba, član Odbora  
3. Zvonko Habuš – član Odbora 
4. Ksenija Virgej – članica Odbora 
5. Danijela Sabol – članica Odbora. 


Članak 2. 
Mandat članova Odbora za turizam Općine Kotoriba imenovanih traje do kraja mandata sadašnjeg Općinskog vijeća Općine Kotoriba. 

Članak 3.
Poslovi Odbora za turizam Općine Kotoriba obuhvaćaju organizaciju i planiranje manifestacija na području Općine Kotoriba ( fašnik, Dani šibe i ribe, Dani Kotoribe, Božićni sajam i drugi) te druge turističke potrebe Općine Kotoriba. 

Odbor se sastaje najmanje četiri puta godišnje vezano uz manifestacije navedene u prvom stavku ovog članka o čemu se vodi Zapisnik sastanka. 
Financijska sredstva za provođenje manifestacija iz stavka 1. ovog članka osiguravaju se u proračunu Općine Kotoriba, a  Odbor mora planirati u skladu s navedenim. 

Odbor prijedloge prema Zapisniku navedenom u stavku 2. ovog članka, dostavlja nakon sastanka načelniku Općine bez odgode.
 

Članak 4. 
Predsjednik Odbora imenovan u članku 1. ove Odluke za svoj rad dobiva naknadu od 300,00 eura neto godišnje, dok članovi Odbora imenovani u članku 1. ove Odluke dobivaju naknadu za svoj rad u iznosu od 200,00 eura neto godišnje.

Isplata naknade s obzirom na vrijeme donošenja ove Odluke, počinje od 2027. godine. Naknada se isplaćuje u dijelovima dva do tri puta godišnje, ovisno o održanim manifestacijama. 


Članak 5.
Ova Odluka stupa na snagu osmog dana od dana objave u „Službenom glasniku Međimurske županije“. 




						PREDSJEDNIK OPĆINSKOG VIJEĆA 
								Hinko Virgej 

